Tuis - Radio Nuwe Lied- Klets, Kuier, Luister en Leer in Afrikaans. Jou Christelike Lewenswyse Radiostasie. - Page 2
Hierdie week se programme
Klets met Corné
In hierdie program, wat nou in video ook aangebied word, kan jy luister na die geklets van Corné Dannhauser. Partykeer het hy gaste. Partykeer is dit rustig en partykeer krap hy waar dit jeuk. Omstrede? Gewoonlik. Hierdie week se gas is die uitgesproke 00Dezz (Desmund Bernardo). Wie dink jy beheer ons land? Wat is nuus? Kom kuier saam!
KYK Klets met Corné deur op hierdie skakel te druk.
Kom verbreed jou wêreld en klets saam deur jou terugvoer, vrae en opinies per Telegram te stuur na 062 564 4726.
Gees en Waarheid Aanbidders
'Gees en Waarheid Aanbidders' word aangebied deur Louise Fourie van Oorvloedige Lewe Bediening. Sy is besig met die reeks Wees nugter en waaksaam.
Hieraan weet ons dat ons die kinders van God liefhet: wanneer ons God liefhet en Sy gebooie bewaar. Die valse profete. Julle moet jul vyande liefhê. Met die oog op die wederkoms van onse Here Jesus Christus en ons vereniging met Hom. Staan vas. En mag Hy, die Here van die vrede, julle altyd vrede gee op allerlei wyse! Mag die Here met julle almal wees!
1 Johannes 5:1-21, Mattheus 7:12-29
Lukas 6:20-31, Lukas 6:35
2 Petrus 2:1-3, Openbaring 16:13-15
Openbaring 19:20, Openbaring 20:10
Johannes 7:12-21, Johannes 7:37-53
2 Thessalonisense 2:1-15
2 Thessalonisense 3:1-18
Skakel gerus in op enige van die tye op die blaadjie aangedui (asook tydens ons Sondag Opvangtyd) vir René Botha van Yadah Gebedsbediening se altyd insiggewende lering.
In hierdie week se Yadah Episode 51 is die titel 'Te swaar om te dra'. Mantels is te swaar om te dra. Laat God dit neem en loop in Sy salwing.
Wonders van die siel
Dr. Hanlie Meyer is is aan die praat oor grense. Deel van God se goeie grense is rus. Rus is meer as net stilsit. God nooi ons uit om in Sy rus te bly en vanuit Sy rus te werk.
Hierdie week is ons gas op Ontdek die baie bekende Afrikaanse sanger Ruan Josh. Hy kom uit een van SA se grootste musiekfamilies, is onlangs deur diep waters en praat openlik oor al hierdie dinge. Leer ken die man agter die musiek, die nuwe boer en die man met die roeping.
Grace van There4 Bedieninge is besig met 'n reeks met die titel 'Staan Sterk'. Leer saam met haar lesse uit die storms van ons lewens.
Episode 5: Wat maak ons as Christene oorwinnaars?
Hierdie week luister ons na Riekert Botha van Vita Dei se insiggewende preke tydens Beskuitsake – elke oggend kort na ses.
Ruk jou dag blitsig reg met 'Kolskoot' elke weeksmiddag om 3nm, aangebied deur Smit Kotzé van Amos Namibië.
Het die simpel virus jou onkant betrap met jou partytjiereëlings?
Soek jy nou op nommer 99 na die regte diensverskaffers?
Vir AL jou musiekbehoeftes hoef jy nie verder te soek as Velvet Motion nie. Hulle hanteer:
Kerspartytjies, Kantoorpartytjies, Oujaarsaandpartytjies, Jaareindfunksies, Danspartytjies, Privaat funksies en troues.
Hulle kan jou bedien met Lewende Musiek, 'n pryswenner DJ-diens of Karaokediens.
Klik enige plek op hierdie pamflet of teks om na 'n groot weergawe te kyk wat maklik lees.
Woordevlegsels is 'n heerlike woordkunsprogram. Dit het verskillende bydraers en word saamgestel deur die Namibiese digter, Margaret Bennett. Hierdie week is die tema Moerbei Flertsies.
Genesing uit die Woord
Louise Fourie van Oorvloedige Lewe Bediening gesels oor die tema Die Ewige Lewe.
Watter goeie ding moet ek doen, dat ek die ewige lewe kan hê?
Spreuke 3:5 – 10, Spreuke 3:7 & 8
Job 28:28, 1 Thessalonisense 5:23
Johannes 10:10, Johannes 4:20 – 24
Mattheus 19:16 – 30
Bak en Plak
Dit raak al hoe meer partytjietyd. In daardie feestelike gevoel deel ons hierdie week se program met julle. Hier is 'n hele spyskaart vir 'n Meksikaanse Partytjie. Dit sluit in Chilli Con Carne, Salsa Cruda om saam met dit te gaan, Gebraaide Bone vir 'n regte Meksikaan, Tortillas en, vir nagereg, Meksikaanse Troukoekies. Whoo-hoo! Of olé!
Vir dit en ander planne, skakel gerus in op enige van die volgende tye: Ma. 3vm & 8vm / Di. 0vm / Wo. 2nm / Do. 5vm / Vr. 7nm
Volg hierdie skakel om die netjies uitgetikte resepte te kry.
Laat jou kind lewens- en geestelike waarhede leer deur die stories van 'Fanie Vark en sy Fantastiese Vriende' tydens 'Heeltyd Speeltyd' op Radio Nuwe Lied. Hierdie week se storie heet – Fanie Vark skrik groot. Kry die kleinspan aan die luister tydens enige van die uitsaaitye soos op die blaadjie vermeld.
Staan op, GebedsKryger!
Eben Swart is tans besig met die tema Altare en Trone, tydens 'Staan op, GebedsKryger!' Episode 53. Moenie hierdie gratis kursus op Radio Nuwe Lied misloop nie. Besoek gerus www.trumpetcall.co.za vir verdere sinvolle leermateriaal.
Brugbouers Episode 5 handel oor die titel 'Julle ruik anders.' Dit word aangebied deur Grace van There4 Bedieninge. Die uitsaaitye is soos op die blaadjie vermeld, asook tydens ons Sondag Opvangtyd.
Jubelied is die aanbiddingsgedeelte wat saam met Beskuitsake die oggendgodsdiens uitmaak. Sing lekker saam aan verskeie kunstenaars se liefdesliedjies vir ons Koning.
Liefhebbers van Jazz kry ook 'n beurt op Radio Nuwe Lied. Elke weeksdag van 5-5:30 nm kan jy inskakel vir oor-plesier!
Laat Smit Kotzé se boodskappe jou tot ruste bring elke aand om 6nm.
Klassieke musiek liefhebbers kry ook 'n beurt op Radio Nuwe Lied. Skakel gerus Sondae van 7vm – 8vm en 8nm – 9nm in vir 'n paar werke uit ons versameling. Verdere klassieke musiek-uitsaaitye sluit in: Di. & Do. 7:30nm tot 8:00nm.
Luister en stem in die gees saam met die skriftuurlike verklarings en gebed, wat Heidi vir jou gesin doen, tydens 'Swaard Swaai vir jou Gesin' elke oggend om 1vm (vir ons oorsese luisteraars) en 9vm.
Luister en bid saam vir Suid-Afrika, elke aand om 9nm, tydens 'Swaard Swaai vir Suid-Afrika' geskryf en gelees deur Heidi Dannhauser.
Alhoewel ons sorg dat ons verskeie uitsaaitye, van oggend tot aand, vir ons leringsprogramme het, bly weeksdae vir die meeste mense moeilik om met 'n leringsreeks vol te hou.
Daarom het ons Sondae 'n LERINGSOMNIBUS. Die leringsomnibus akkommodeer nie alleenlik ons Suid-Afrikaanse luisteraars nie, maar ook ons oorsese luisteraars.
Skakel gerus in tydens ons 'Sondae is Opvangtyd'. Die leringsrooster met 'n kortlikse beskrywing van waaroor die betrokke reeks gaan, is op die bygaande blaadjie te vinde.
Sprei jou ore
Ons het lanklaas ietsie uitgesaai vir die klassieke liefhebbers. Ons stel die sakie reg met 'n heerlike luistertyd na die musiek van Holst. Uitsaaitye is Ma 4vm, Di 8nm, Wo 4vm, Do 9vm.
Bemoediging uit die poorte van die Hemel
Sally Stevens is 'n Lewensafrigter met 'n passie vir gebed en watse verksil dit in jou lewe kan bring. Sy bied lering oor gebed EN jy kan jou gebedsversoek aan haar stuur by 082 373 7053. Sy sal dan saam met jou en vir jou bid. Uitsaaitye is Ma 1nm, Wo 7:30nm, Vr 8vm, So 1:30nm.
Radio Nuwe Lied is uniek in die opsig dat dit terselfdetyd 'n platform vir opleiding is, asook 'n gemeenskapsgefokusde, gesinsvriendelike bron van vermaak. Ons programme sluit in musiek, Bybel- en boekvoorlesings, kort oordenkings, preke, opleidingspraatjies,...
Donderdag 28 Mei 2020 om 18:00 is Radio Nuwe Lied amptelik gebore. Ons het dit gevier met 'n 2 ure lewende uitsending waartydens ons verbondsmaal gehou het saam met die luisteraars. Watter groot voorreg! Word deel van hierdie radio-familie en kyk hoe die baba...
Ons is so bly om die goeie nuus met julle te deel: Grace van There4 Bedieninge bied die program Volg My aan wat 'n dissipelskapprogram is. Hierdie reeks het nou tot 'n einde gekom. Dis nie die goeie nuus nie... Die goeie nuus is dat sy 'n volgende reeks gaan aanbied...
Ons voel onsself baie bevoorreg om Smit Kotzé as aanbieder te hê hier op Radio Nuwe Lied. Julle geniet elke dag sy raakskiet brokkies in Kolskoot. Hierdie daaglikse waarhede is nou beskikbaar in boekformaat. Bestel gerus hierdie boek vir jouself, of as 'n pragtige...